lv ru lv es en eo fr lv hbs_lat lv sl fr lv en ru lv es en en en en eo fr lv hbs_lat lv sl fr lv lv lv en lv lv fr lv lv lv lv lv lv lv lv lv lv lv en lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv en lv en lv lv en lv en lv en lv en lv lv lv lv lv lv fi fr fr lv sl lv lv en
Uztura bagātinātājs "BETULURO" - Fitoterapija.lv
Uztura bagātinātājs ar bērza tāss sausā ekstrakta un vīgriezes ziedu pulvera maisījumu. BETULURO ir ieteicams lietot: Cilvēkiem, kam ir sēdošs […]
SKU: 612ad702e9e4 Kategorija: Uztura bagātinātāji
Cilvēkiem, kam ir sēdošs darbs un kustību trūkums.
Cilvēkiem ar urīnceļu darbības traucējumiem, lai atbalstītu urīnizvadošo sistēmu.
Cilvēkiem, kas daudz ēd, smēķē un lieto alkoholu.
Reģistrēts PVD ar reģistrācijas Nr. 11005, kā līdzeklis, kas labvēlīgi iedarbojas uz urīnceļiem.
Iesaiņojumā 60 kapsulas ar pulveri pa 280 mg. Neto masa 17.4 g
Sastāvs: Vienā kapsulā ietilpst 100 mg bērza tāss sausā ekstrakta, kur galvenā sastāvdaļa (80 mg) ir betulīns un 90 mg vīgriezes ziedu pulvera.
Uztura bagātinātāja „BETULURO” pagatavošanai tiek izmantots bērza tāss sausais ekstrakts, kas satur 80 % betulīna, 10% aromātiskos savienojumus, 8.3% betulīnskābi, 7.3% lupeolu, 2% aldehīdus.
Atbilstoši ES herbālās monogrāfijas (EMA/HMPC/573241/2014) datiem par kārpainā bērza (Betula pendula) daļu lietošanu, bērza sausā ekstrakta pieļaujamā deva herbālajos preparātos ir līdz 1 g diennaktī 2 mēnešus vai ilgāk, atkarībā no traucējumu ilguma un smaguma.
Vīgriezes ziedi tiek vākti bioloģisko zemnieku saimniecību pļavās, z/s Doktus ražotnē tos sagatavo.
Vadoties pēc „Consolidated list of Article 13 health claims List of references received by EFSA” formulējuma: ID 3762 Filipendula ulmaria (Spiraea ulmaria) (Common Name: Meadowsweet) and Health of lower urinary tract” – Apakšējo urīnceļu veselībai.
2. Vispārēja informācija par betulīnu
Betulīnu iegūst no bērza (Betula pendula L.) mizas baltās daļas – tāss. Tāss baltumu veido triterpēnu spirta bioflavonoīds, kas ir nosaukts par betulīnu. Betulīns ir baltas krāsas pulveris ar miecējošu, rūgtenu garšu un raksturīgu tāss smaržu, šķīst spirtā un citos organiskos šķīdinātājos, nešķīst ūdenī. Gremošanas enzīmu ietekmē betulīna biopieejamība paaugstinās. Vārot  betulīns saglabā stabilitāti.Betulīna farmakoloģiskā aktivitātes spektrs ir savstarpēji saistīts, daudzi darbības aspekti papildina viens otru. Galvenās betulīna īpašības ir hepatoprotektīvā, žultsdzenošā, antioksidantā, pretiekaisuma, pretaudzēja, antimutagēnā, hipoholesterīnēmiskā, pretvīrusu, imūnmodulējošā, hipolipidēmiskā, antihipoksantā, gastroprotektīvā, neiroprotektīvā un antiseptiskā darbība. Betulīns nav toksisks, tam nav bkakusparādību, vienīgi, jāņem vērā, ka lietojot betulīnu pieaug tolerance pret alkoholu  – ievērojami mazāk reibst, jo pastiprinās aknu detoksikācijas spējas. Pētījumi liecina, ka betulīnam ir ārkārtīgi plašs un pazitīvs iedarbības spektrs uz bioloģiskiem organismiem, bez blakusparādībām.
Svarīga betulīna īpašība ir tā spēja aizkavēt aterosklerozi.Asinsvadu endotēlijs ir pakļauts patogēnu mikroorganismu, īpaši, vīrusu izraisītiem bojājumiem. Herpes, citomegaloinfekcijas vīrus izraisa endotēlija iekaisumu un morfoloģiskus bojājumus, uz šiem bojājumiem, kā ielāpi izgulsnējas lipoproteīni; un tā ielāps pie ielāpa, kamēr izveidojas ateroskleroze ar izteiktu asinsvadu frigiditāti un sašaurinātu lūmenu. Betulīns kavē vīrusu vairošanos un uzlabo endotēlija barjerfunkciju. Pārsteidzošs atklājums ir tas, ka betulīns, devā 10 mg/kg svara, ietekmē holesterīna sintēzi aknās un mazina holesterīna līmeni asinīs, tā novēršot  aterosklerotisku izgulsnējumu veidošanos uz artēriju sieniņām, kā arī palīdz atbrīvoties no liekā svara. Šī procesa darbības mehānisms ir tāds, ka betulīns mijiedarbojas ar asins olbaltumiem, kas saista sterol-regulējošo elementu – SREBPs (sterol regulatory element-binding proteins), pazemina  SREBPs aktivitāti un sekundāri arī lipīdu līmeni asinīs.
Daudzi pētījumi ir pamatojuši betulīna efektivitāti sekojošos gadījumos:
• Hroniski noritoša iekaisuma process organismā
• Ilgstoša medikamentu (jebkādu) lietošana, daudzu medikamentu lietošana vienlaikus
.• Aknu taukainā distrofija, hronisks un akūts A, B, C hepatīts, žultsakmeņu slimība.
• Onkoloģiskās slimības, kā pavadošā terapija, kopā ar citostatiskiem medikamentiem
• Biežs kontakts ar toksiskām vielām.
• Alkoholisms, akūts paģiru sindroms, vajadzība ātri „atskaidroties”, narkotiku intoksikācija.
• Lipīdu vielu maiņas traucējumi, paaugstināts holesterīna līmenis, aptaukošanās.
• Ateroskleroze, sirds un smadzeņu asinsrites traucējumi, hipertoniskā slimība, hroniska sirds mazspēja, aterosklerozes izraisīti atmiņas traucējumi, asinsrites traucējumi kājās.
• Akūtas vīrusu infekcijas – gripa, herpes, citomegalovīrusu infekcija un Rota slimība.
• Imūnsistēmas vājums ar biežiem angīnas, faringīta, bronhīta gadījumiem.
• Ādas atjaunošanai – betulīns stimulē kolagēna sintēzi, uzlabo kapilāro asinsriti.
• Antibiotiķu rezistences gadījumā – pastiprina antibiotiķu beta laktāmu un makrolītu efektivitāti.
• Pārtikas produktu konservēšanai – antioksidantīvā betulīna darbība aizkavē pārtikas bojāšanos un pagarina tās lietošanas laiku.
Vispārēja informācija par vīgriezi.
Tautas medicīnā vīgrieze (Filipendula ulmaria Max.) ir visiem pazīstams augs, ļoti bieži aug pļavās, krūmājos, grāvjos. Zied baltiem ziediem, reibinoši smaržo. Vāc un tautas medicīnā izmanto ziedošās galotnītes. To lieto neirozes, paātrinātas sirdsdarbības, paaugstināta asinsspiediena, miega traucējumu gadījumā, taču viena no vērtīgākām šī auga īpašībām ir spēja paplašināt sirds asinsvadus un mazināt stenokardijas sāpes. Vīgriezes ziedu tēja īpaši ieteicama cilvēkiem, kas ir nervozi, satraukti un ļoti baiļojas par savu veselību, bet neko negrib darīt. Pie reizes jāatzīmē, ka vīgriezes lakstu tēja labi palīdz saaukstēšanās gadījumā ar drudžainu temperatūru, kaulu laušanu, klepu. Nieru un urīnpūšļa iekaisuma, reimatisma, podagras, caurejas un ādas izsitumu gadījumā vīgriezes preparāti izteikti atvieglo stāvokli.
Par tik plašu šī auga ziedu un lakstu pielietošanas jomu nav jābrīnās, jo vīgrieze satur salicilātus, ēteriskās eļļas, flavonaīdus, alkaloīdus, terpēnus, kumarīnus, miecvielas un fitoncīdus. Šīs auga sastāvdaļas nosaka pretiekaisuma, savelkošu, asiņošanu apturošu, antitoksisku, sāpes remdinošu, temperatūru mazinošu, sviedrējošu un reģenerāciju veicinošu darbību.
Nepārsniegt ieteicamo diennakts devu.
Glabāt bērniem nepieejamā vietā.
Nelietot grūtniecības, krūts barošanas laikā un bērniem līdz 18 gadu vecumam.
Neizmantot uztura bagātinātāju pilnvērtīga un sabalansēta uztura aizvietošanai.
Jums arī varētu patikt…
Veselības tēja “NIERU BĻODIŅU UN URĪNPŪŠĻA IEKAISUMA ĀRSTĒŠANAI”
Veselības tēja “NIERAKMEŅU ŠĶĪDINĀŠANAI”
Uztura bagātinātājs „Zelta sakne”
Ādas un matu kopšanai 10
ZS "DOKTUS", Pāvila iela 22, Cēsis, LV - 4101, Latvija
This site is registered on wpml.org as a development site.